మోలీ కజాన్

మోలీ డే కజాన్  (1906, డిసెంబరు 16 - 1963, డిసెంబరు 14) అమెరికన్ నాటక రచయిత్రి. సినీ దర్శకుడు ఎలియా కజాన్ మొదటి భార్య.

జననం, విద్య 
మోలీ డే థాచర్ 1906, డిసెంబరు 16న ఎమ్మా సిసిలియా (నీ ఎర్కెన్‌బ్రేచర్) - న్యాయవాది ఆల్ఫ్రెడ్ బ్యూమాంట్ థాచెర్ దంపతులకు సౌత్ ఆరెంజ్, న్యూజెర్సీలో జన్మించింది.

వాస్సార్ కళాశాల నుండి పట్టభద్రురాలయిన మోలీ, యేల్ డ్రామా స్కూల్‌లో రెండు సంవత్సరాలపాటు చదువుకుంది.

వ్యక్తిగత జీవితం 
యేల్ డ్రామా స్కూల్‌లో ఎలియా కజాన్‌ కలిశాడు. మోలీ కొంతకాలం ఎలియా స్నేహితుడు, రూమ్‌మేట్ అలాన్ బాక్స్‌టర్‌తో డేటింగ్ చేసింది.

1932లో ఎలియా కజాన్ ని వివాహం చేసుకున్నది. వారికి నాటక రచయిత నికోలస్ కజాన్‌తోపాటు నలుగురు పిల్లలు, నటీమణులు జో కజాన్, మాయ కజాన్ మనవరాళ్ళు ఉన్నారు.

వృత్తి జీవితం 
1949లో "క్వీన్ ఆఫ్ షెబా" అనే సంగీతానికి సంబంధించిన పుస్తకం రాసింది. 1957లో ది ఎగ్‌హెడ్ నాటకాన్ని రాసింది. హ్యూమ్ క్రోనిన్ దర్శకత్వం వహించిన ఈ నాటకం బ్రాడ్‌వేలో ఎథెల్ బారీమోర్ థియేటర్‌లో ఇరవై ఒక్క ప్రదర్శనల జరుపుకుంది. 1960లో రోజ్మేరీ, ది ఎలిగేటర్ అనే ఏకపాత్ర నాటకాలను రాసింది.

మోలీ చాలా సంవత్సరాలపాటు యాక్టర్స్ స్టూడియోకు చెందిన నాటక రచన విభాగానికి అధిపతిగా పనిచేసింది. 1962 మేలో రాజీనామా చేసింది.

మరణం 
మోలీ తన 57వ పుట్టినరోజుకు రెండురోజుల ముందు 1963, డిసెంబరు 14న సెరిబ్రల్ హెమరేజ్ కారణంగా న్యూయార్క్ నగరంలోని బెల్లేవ్ హాస్పిటల్‌లో మరణించింది. సెయింట్ క్లెమెంట్స్ ప్రొటెస్టంట్ ఎపిస్కోపల్ చర్చిలో జరిగిన అంత్యక్రియలకు 400 మందికిపైగా హాజరయ్యారు.

మూలాలు

బయటి లింకులు 
 ప్రముఖ బంధువు: న్యూ ఇంగ్లాండ్ ఇన్ హాలీవుడ్, పార్ట్ II: బిహైండ్ ది సీన్స్

1963 మరణాలు
1906 జననాలు
అమెరికన్లు
నాటక రచయితలు